Atès l'Acord del Consell d'Administració de l'Institut Català de les Empreses Culturals adoptat en sessió de 29 de març de 2017, pel qual s'aproven les bases específiques que han de regir la concessió de subvencions al desenvolupament de projectes teatrals de sala i de carrer de caràcter professional per al període 2017-2020,
—1 Que es publiqui íntegrament en el Diari Oficial de la Generalitat de Catalunya l'Acord del Consell d'Administració de l'Institut Català de les Empreses Culturals de 29 de març de 2017, pel qual s'aproven les bases específiques que han de regir la concessió de subvencions al desenvolupament de projectes teatrals de sala i de carrer de caràcter professional per al període 2017-2020.
—2 Contra aquest Acord, que no exhaureix la via administrativa, es pot interposar recurs d'alçada davant la persona titular del Departament de Cultura en el termini d'un mes a comptar de la publicació en el Diari Oficial de la Generalitat de Catalunya.
de 29 de març de 2017, del Consell d'Administració de l'Institut Català de les Empreses Culturals, pel qual s'aproven les bases específiques que han de regir la concessió de subvencions al desenvolupament de projectes teatrals de sala i de carrer de caràcter professional per al període 2017-2020.
Vista la Resolució CLT/2818/2015, de 26 de novembre, per la qual es dona publicitat a l'Acord del Consell d'Administració de l'Institut Català de les Empreses Culturals pel qual s'aproven les bases generals reguladores dels procediments per a la concessió dels ajuts en règim de concurrència.
Aquestes bases han estat modificades per l'Acord del Consell d'Administració de l'Institut Català de les Empreses Culturals, de 20 de juliol de 2016, publicat per Resolució CLT/1816/2016, de 21 de juliol;
Vistos els articles 87 i següents del Text refós de la Llei de finances públiques de Catalunya, aprovat mitjançant el Decret legislatiu 3/2002, de 24 de desembre, i els preceptes de caràcter bàsic de la Llei 38/2003, de 17 de novembre, general de subvencions;
D'acord amb l'article 7.2.i) dels Estatuts de l'Institut Català de les Empreses Culturals, aprovats pel Decret 100/2001, de 3 d'abril, el Consell d'Administració acorda aprovar les bases específiques que han de regir la concessió de subvencions al desenvolupament de projectes teatrals de sala i de carrer de caràcter professional per al període 2017-2020 i que consten com a annex.
L'objecte d'aquestes bases és donar suport al desenvolupament de projectes teatrals de sala i de carrer de caràcter professional per al període 2017-2020, d'acord amb les tipologies següents:
a) Empreses que compleixen els requisits que estableix la base 3.1.1.
b) Empreses que compleixen els requisits que estableix la base 3.1.2.
c) Empreses que compleixen els requisits que estableix la base 3.1.3.
A l'efecte d'aquestes bases, s'entén per desenvolupament totes les tasques necessàries per dur a terme un projecte teatral que no siguin estrictament necessàries per a la seva producció.
Els sol·licitants han d'optar a una de les tipologies descrites.
L'òrgan instructor, si aprecia l'incompliment d'algun dels requisits establerts per a la tipologia escollida, pot requerir al sol·licitant que opti per una altra tipologia respecte de la qual compleixi els requisits.
Les subvencions previstes en aquestes bases s'adeqüen al Reglament (UE) núm. 651/2014 de la Comissió, de 17 de juny de 2014, pel qual es declaren determinades categories d'ajuts compatibles amb el mercat interior en aplicació dels articles 107 i 108 del Tractat.
Poden optar a les subvencions les empreses, bé siguin persones físiques o jurídiques, que duguin a terme la totalitat o part de la seva activitat en l'àmbit del teatre, domiciliades a l'Estat espanyol o en un estat membre de la Unió Europea o de l'Espai Econòmic Europeu, amb establiment operatiu a l'Estat espanyol, que acreditin una trajectòria consolidada en la producció d'espectacles teatrals.
Així mateix, també poden optar als ajuts publicats en aquestes bases les agrupacions d'empreses que es constitueixin en unions temporals d'empreses (UTE), d'acord amb la Llei de l'Estat 18/1982, de 26 de maig, sobre règim fiscal d'agrupacions i unions temporals d'empreses i de societats de desenvolupament regional.
No poden optar a aquests ajuts les entitats sense finalitat de lucre ni els ajuntaments de Catalunya o ens vinculats o dependents, incloent-hi els consorcis, les fundacions i les societats mercantils amb capital social íntegrament o majoritàriament de les entitats esmentades.
Per optar als ajuts, les empreses sol·licitants han de complir els requisits i les condicions que determinin les bases generals, així com els que s'estableixen a continuació:
a) Que l'empresa sol·licitant tingui una antiguitat mínima en la seva activitat des de l'any 2007, acrediti una trajectòria consolidada en la producció d'espectacles teatrals i hagi mantingut continuadament la seva activitat, com a mínim, des de la temporada 2007/2008.
b) Haver produït o coproduït, en un percentatge superior al 50% durant la temporada 2014/2015 i les dues posteriors, un mínim global de sis espectacles amb una mitjana de pressupost de producció superior a 85.000,00 euros, o bé haver produït o coproduït, en un percentatge superior al 50% en les temporades esmentades, un espectacle amb un pressupost de producció superior a 200.000,00 euros.
a) Que l'empresa sol·licitant tingui una antiguitat mínima en la seva activitat des de l'any 2011, acrediti una trajectòria consolidada en la producció d'espectacles teatrals i hagi mantingut continuadament la seva activitat, com a mínim, des de la temporada 2011/2012.
b) Haver produït o coproduït, en un percentatge superior al 50% durant la temporada 2011/2012 i les cinc posteriors, un mínim global de quatre espectacles amb una mitjana de pressupost de producció superior a 40.000,00 euros.
a) Que l'empresa sol·licitant tingui una antiguitat mínima en la seva activitat des de l'any 2014 i hagi iniciat la seva trajectòria en la producció d'espectacles teatrals com a mínim des de la temporada 2014/2015.
En cas que durant el període esmentat l'empresa modifiqui la seva forma jurídica, es manté el còmput de l'antiguitat i la trajectòria de l'anterior empresa o entitat si la nova manté els professionals que hi han treballat durant aquest període.
b) Haver produït o coproduït, en un percentatge superior al 50% durant la temporada 2014/2015 i les dues posteriors, un mínim global d'un espectacle.
c) Haver fet, durant la temporada 2014/2015 i les dues posteriors, un mínim global de 30 representacions de la producció pròpia a Barcelona o un mínim de 10 a la resta de Catalunya.
A l'efecte d'aquestes bases, s'entén per temporada el període comprés entre l'1 de setembre d'un any i el 31 d'agost de l'any següent.
L'activitat subvencionada s'ha de dur a terme durant les temporades 2017-2018, 2018-2019 i 2019-2020.
La quantia s'estableix en un percentatge màxim del 50% de les despeses subvencionables per a totes les tipologies que estableix la base 1, i d'acord amb els topalls següents:
a) En el cas de la tipologia d'empreses que estableix la base 1.a), un màxim de 420.000 euros, amb la distribució pluriennal següent:
Any 2017: un màxim de 7.000,00 euros.
Any 2018: un màxim de 140.000,00 euros.
Any 2019: un màxim de 140.000,00 euros.
Any 2020: un màxim de 133.000,00 euros.
b) En el cas de la tipologia d'empreses que estableix la base 1.b), un màxim de 240.000,00 euros, amb la distribució pluriennal següent:
Any 2017: un màxim de 4.000,00 euros.
Any 2018: un màxim de 80.000,00 euros.
Any 2019: un màxim de 80.000,00 euros.
Any 2020: un màxim de 76.000,00 euros.
c) En el cas de la tipologia d'empreses que estableix la base 1.c), un màxim de 120.000,00 euros, amb la distribució pluriennal següent:
Any 2017: un màxim de 2.000,00 euros.
Any 2018: un màxim de 40.000,00 euros.
Any 2019: un màxim de 40.000,00 euros.
Any 2020: un màxim de 38.000,00 euros.
Són únicament subvencionables les despeses següents:
a) Les despeses de personal de l'empresa sol·licitant i les corresponents a la contractació d'empreses persones físiques que donen servei al desenvolupament de projectes teatrals durant la temporada 2017/2018 i les dues posteriors (honoraris o factures del director artístic o directora artística, personal de gestió, personal de comunicació i difusió, entre d'altres).
b) Despeses indirectes o generals a l'activitat objecte de l'ajut, segons allò que regula la base general 5.4.
c) Els sol·licitants que siguin empreses persones físiques que facin tasques de desenvolupament poden imputar com a despesa pròpia subvencionable, com a màxim, el 10% del pressupost del projecte.
En aquest cas, s'ha d'indicar en el pressupost el detall de la feina aportada al projecte.
d) La despesa derivada de la contractació dels serveis d'auditoria per elaborar el compte justificatiu amb informe d'auditor d'acord amb allò que preveu la base general 5.5.
En cap cas es consideren despeses subvencionables les de producció dels muntatges, inclosa l'estrena, ni les de la seva explotació posterior.
—6 Documentació que cal presentar amb la sol·licitud
El projecte d'activitat i el pressupost previstos en la base general 7, que cal presentar juntament amb la sol·licitud, han de tenir el contingut següent:
a) Documentació acreditativa del compliment dels requisits que estableix la base 3.1.
b) Projecte artístic detallat, vinculat al desenvolupament de la producció de projectes teatrals, per al qual se sol·licita la subvenció en què s'han d'especificar les línies d'actuació previstes, la trajectòria professional dels integrants de l'equip tècnic i artístic previstos, el nivell d'activitat corresponent a la temporada 2017/2018 i una previsió per a les dues posteriors.
Per poder ser valorada pels criteris de valoració addicionals que estableix la base 7.1.2, la sol·licitud ha d'anar acompanyada de la documentació següent:
b.1) En cas que el projecte artístic tingui espectacles coproduïts, segons el que estableix la base 7.1.2.b), cal incloure el contracte de coproducció o documentació acreditativa de l'interès per part del coproductor.
b.2) En cas que el projecte artístic tingui creacions en qualitat de residència, segons el que preveu la base 7.1.2.c), cal incloure una còpia del document subscrit amb el responsable de l'equipament col·laborador en què s'especifiquen els acords assumits per ambdues parts.
c) Organització i estructura de recursos humans necessària per dur a terme el desenvolupament dels projectes teatrals durant la temporada 2017/2018 i una previsió de les dues posteriors.
d) Pressupost detallat en què cal indicar la quantia global necessària per dur a terme l'activitat subvencionada durant la temporada 2017/2018 i les dues posteriors, el detall de les despeses previstes i les fonts de finançament.
e) Descripció d'activitats, si escau, de creació i fidelització de públics.
Les sol·licituds són valorades d'acord amb els criteris següents:
- Grau d'interès i singularitat del projecte artístic (aportació significativa al context artístic).
- Trajectòria dels integrants de l'equip tècnic i artístic proposats.
- Contribució a la innovació en l'àmbit de la creació artística (incorporació de nous llenguatges artístics, i experimentació i recerca en el procés creatiu).
- Projecció i difusió de la història i de la cultura teatral de Catalunya.
- Utilització de la llengua original del text en el projecte proposat, o bé la seva traducció en llengua catalana o occitana en la seva variant aranesa.
En cas de no fer ús de cap llengua, es valora la catalanitat de l'autoria d'acord amb allò que estableix la lletra d).
b) Trajectòria professional de la companyia, productora o sala gestionada per l'empresa sol·licitant en les tres temporades anteriors a la de l'any de concessió de la subvenció.
c) Adequació i viabilitat dels recursos econòmics i humans proposats per a l'assoliment del projecte artístic presentat.
d) L'autoria catalana de les obres que es representin que formen part del projecte artístic presentat.
A l'efecte d'aquestes bases, s'entén per autor català aquell que resideix a Catalunya i, en cas d'autors difunts, els que van néixer o van residir la major part de la seva vida a Catalunya.
e) Contribució a la creació i fidelització de públics del projecte artístic presentat.
a) Projectes artístics que tinguin creadors emergents, entesos com el primer projecte professional (òpera prima) que promogui un creador o una creadora (autor o director artístic).
b) Projectes artístics que tinguin espectacles coproduïts per (0,5 punts):
b1) Equipaments públics d'arts escèniques, festivals públics, residències en centres de creació públics amb suport de l'ICEC o de l'Oficina de Suport a la Iniciativa Cultural.
b2) Els cinc mercats següents: Fira Tàrrega; La Mostra d'Igualada, Fira de Teatre Infantil i Juvenil; Trapezi de Reus, Fira del Circ de Catalunya; Festival Sismògraf, i Fira Mediterrània de Manresa.
c) Projectes artístics que tinguin creacions en qualitat de residència (0,5 punts).
A l'efecte d'aquestes bases, s'entén per residència tots els projectes que es duguin a terme en col·laboració amb un equipament cultural especialitzat, d'àmbit públic o privat, que ha de posar a disposició de l'equip artístic resident els recursos necessaris per dur a terme el seu treball professional durant un període mínim de 7 dies, que no cal que siguin consecutius.
Les sol·licituds han d'assolir una puntuació mínima de 7 punts respecte als criteris generals per poder optar a una subvenció, sense perjudici que es pugui establir una puntuació mínima superior per obtenir l'ajut depenent de les sol·licituds presentades i de la disponibilitat pressupostària.
Les sol·licituds són analitzades per una comissió de valoració constituïda per:
a) La persona titular de la Direcció de l'Àrea de les Arts Escèniques de l'Institut Català de les Empreses Culturals, que presideix i coordina les reunions.
b) Quatre persones externes a l'Institut Català de les Empreses Culturals, expertes en la matèria objecte de l'ajut.
c) La persona titular de la Direcció de l'Àrea de Desenvolupament Empresarial de l'Institut Català de les Empreses Culturals, o la persona de l'àrea en qui delegui.
d) Una persona tècnica de l'Àrea de les Arts Escèniques de l'Institut Català de les Empreses Culturals, amb veu i sense vot, que exerceix la secretaria.
Els pagaments es tramiten de la manera següent:
Pel que fa a l'import de subvenció corresponent a l'any 2017:
El pagament del 100% de l'anualitat es tramita un cop notificada la concessió de la subvenció.
Pel que fa a l'import de subvenció corresponent a l'any 2018:
a) Un primer pagament, que consisteix en un 80% de l'import atorgat per a l'any 2018, es tramita a partir de l'entrada en vigor del pressupost de l'Institut Català de les Empreses Culturals de l'exercici 2018.
b) Un segon pagament, que consisteix en un 20% de l'import atorgat per a l'any 2018, es tramita un cop presentada la justificació esmentada en la base 10.
Pel que fa a l'import de subvenció corresponent a l'any 2019:
a) Un primer pagament, que consisteix en un 80% de l'import atorgat per a l'any 2019, es tramita a partir de l'entrada en vigor del pressupost de l'Institut Català de les Empreses Culturals de l'exercici 2019.
b) Un segon pagament, que consisteix en un 20% de l'import atorgat per a l'any 2019, es tramita un cop presentada la justificació esmentada en la base 10.
Pel que fa a l'import de subvenció corresponent a l'any 2020:
a) Un primer pagament, que consisteix en un 80% de l'import atorgat per a l'any 2020, es tramita a partir de l'entrada en vigor del pressupost de l'Institut Català de les Empreses Culturals de l'exercici 2020.
b) Un segon pagament, que consisteix en un 20% de l'import atorgat per a l'any 2020, es tramita un cop presentada la justificació esmentada en la base 10.
Les empreses beneficiàries han de presentar el compte justificatiu de l'activitat subvencionada corresponent a la temporada finalitzada, a l'Àrea de les Arts Escèniques de l'Institut Català de les Empreses Culturals, com a màxim l'últim dia hàbil del mes d'octubre dels anys 2018, 2019 i 2020.
En el cas de subvencions per un import global superior a 60.000 euros, s'ha de presentar un compte justificatiu amb aportació d'informe d'auditor d'acord amb la base general 16.3.
En cas que l'import global de la subvenció sigui igual o inferior a 60.000 euros, s'ha de presentar un compte justificatiu d'acord amb les modalitats que regula la base general 16.
Com a màxim l'últim dia hàbil del mes d'octubre del 2020, les empreses beneficiàries han de presentar, a més de la documentació que estableix l'apartat 1, la documentació acreditativa de les estrenes de les produccions incloses en el projecte artístic presentat.
—11 Altres obligacions de les empreses beneficiàries
A més de les obligacions previstes en la base general 17, les empreses beneficiàries tenen l'obligació de realitzar i estrenar la meitat, com a mínim, de les produccions previstes en el projecte artístic el desenvolupament de les quals s'ha subvencionat.
En cas que el nombre de produccions sigui senar, l'obligació s'ha d'entendre sobre el número arrodonit a l'alça.
A més de les causes de revocació previstes en la base general 19, l'incompliment de l'obligació prevista en la base 11 comporta la revocació total de la subvenció atorgada.